**י"ט באדר התש"ף**

**15.03.2020**

וותיקים וותיקות יקרים,

כחלק מהיערכות כוללת של המועצה בנושא נגיף הקורונה , מחלקת הגיל השלישי בשיתוף שאר האגפים נערכים למתן מענה לוותיקים, בתוך כלל אוכלוסיית המועצה.

בשלב הראשון אנו קוראים ומבקשים מכל אחד ואחת מכם לגלות אחריות אישית ולפעול בהתאם להנחיות של רשויות המדינה, המתעדכנות מעת לעת באתר משרד הבריאות.

אנו מאמינים כי דרך אחריות אישית ופעולה בהתאם להנחיות, ויחד עם ערבות הדדית וסיוע האחד לשני בכל דבר שנזדקק לו, נצלח את האתגרים בצורה הטובה ביותר.

פעילות המשק

ראש הממשלה ומנכ"ל משרד האוצר מסרו אתמול הודעה על סגירת כלל מוסדות החינוך החל מהיום, ה- 15.03.2020 וצמצום פעילות המשק הציבורי והפרטי, כולל מקומות פנאי ובילוי.

שאר השירותים ימשיכו לפעול, תוך המלצה על שמירת מרחק של שני מטרים זה מזה ועבודה מהבית.

גופי החירום, שירותי החירום, העובדים החיוניים במשק, מזון, תרופות בנקים ודלק, יפעלו כרגיל.

פעילות המועצה

המועצה האזורית רמת הנגב תמשיך ותפעל בכפוף למגבלת התקהלות של עד 10 אנשים, לרבות: שרותי תברואה וניקיון, טיפול במפגעים, הפעלת המוקד העירוני, גינון, שירותים חברתיים באמצעות עובדים סוציאליים ופסיכולוגים, שירותי ביטחון, תפעול מערכות החירום העירוני וביניהן מרכז חירום פעיל שעות, פיקוח ושיטור עירוני , דוברות והסברה.

לא תתקיים קבלת קהל, אולם מוקד רמת הנגב יעמוד לרשות התושבים במענה על שאלות.

אירועים קרובים שאנו נאלצים לבטל

לאור מגבלת התקהלות של עד 10 איש, יבוטלו האירועים הבאים שתוכננו לזמן הקרוב:

* הרצאות ימי חמישי במו"פ- מבוטלים עד להנחיה חדשה
* טיול דו יומי לדרום (24-25.03)- מבוטל
* פעילות סרט + (26.03) – מבוטלת

בימים הבאים צוות הגיל השלישי יחד עם מחלקות ואגפי מועצה נוספים, נערכים יחד לבניית מערך תמיכה ופעילות חלופיים, כדי שנמשיך לתקשר ולהתעשר בפעילות, במגבלות הקיימות.

זה הזמן להיות יצירתיים ולחשוב על רעיונות משלכם לפעילויות במתכונות מקוונות או כל רעיון אחר שתואם את הנחיות השעה.

צרו איתנו קשר (מרים מיכאליס ורכזי גיל שלישי ביישובים)

גורמים הזמינים לכם להתייעצות ומידע:

1. מחלקת הגיל השלישי- מרים מיכאליס- 054-2441058 , ניתן לפנות לכל אחד מרכזי הגיל השלישי כל אחד ביישובו.
2. רווחה- ניתן לפנות לעו"ס היישוב.
3. צח"י- ניתן לפנות ליו"ר צחי ביישוב (אם לא ידוע לכם מיהו, צרו קשר עם הנהלת היישוב או רכז גיל שלישי ).

מוקדים זמינים להתייעצות ומידע:

1. מוקד 101 - בנושא שאלות על הנגיף והתנהגויות הקשורות לכך
2. מוקד 118- של הרווחה , בנושאי מצוקה אישית
3. מוקד המועצה- לרשותכם 24 שעות ביממה, שבעה ימים בשבוע

106- מטלפון קווי

077-6004033 – מטלפון נייד

נמשיך ונעדכן אתכם בהתאם להתפתחויות ולהנחיות חדשות,

מרים מיכאליס